cyanic-selkie/wikianc huggingface dataset:
Jungelkatt
Biologi
Lengst nord i utbredelsesområdet parer jungelkattene seg sent på vinteren; lenger sør foregår paring når som helst på året. I paringstiden kan hannene bjeffe, nærmest som en stor hund. Hunnen går drektig i 63–68 dager og føder 1–6 unger (som oftest tre). De dier i cirka åtte uker og følger moren i 5–6 måneder. I fangenskap har en observert at også hannene – mer enn hos andre kattedyr – passer ungene. Disse blir kjønnsmodne etter 11–18 måneder. Jungelkatten skal kunne bli opptil 14 år.
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader, i henhold til Johnson et al. (2006).
Caique
Ordet caïque er fransk, som kom fra italiensk caisso, deretter fra tyrkisk kayık, (lånt inn i det greske språket som kaiki) deretter fra ottomansk-tyrkiske qayiq eller qayik, persisk qayeq, men sist fra det gammeltyrkiske ordet qayghug eller qayghuq.
Den greske kaiki
De greske caïquene omtalt som kaiki finnes i mange varianter avhengig av stilen de ble bygget i etter de lokale båttradisjoner. Disse farkostene var vanligvis bygget av tre fra lokale furutrær med et kravellbygd skrog malt i hvitt eller lyse farger for å motvirke de kraftige solstrålene. Baugen er kjent som «proura» eller «plowri» med et overheng over vannet. Denne spesielle baugen er det som skilte en kaiki eller caique fra Hellas, fra andre båter i middelhavsområdet.
Bokstavene på de greske småbåtene som forresten har vært et meget vanlig syn for turister fra resten av Europa som feriere på de greske øyene og strendene, representerte tilhørighet til den øy disse båtene kom fra. Bokstaven N står for Nisi, det greske ordet for øy.
Som de tradisjonelle båtene i Norge finnes det ikke to kaikibåter som er helt likt, mesteparten hadde vært bygget av båtbyggeren uten bruk av plan eller nedtegnelser, utover tradisjonelle kunnskap innenfor båtbygging. Som de tradisjonelle norske båtene er kaikibåtene også spissgattede, og hadde også deres større slektninger helt fram til nyere tid for frakt på Egeerhavet.
Tradisjonelt var kaikibåten brukt for fiskeri og ærender, men også til transport og i nyere tid som turbåt for turister i sommertid på flere øyer som Korfu og Mykonos. Båtbyggingstradisjonen som hadde produserte disse elegante båtene som turistene fra mange land deriblant Norge hadde sett, er truet etter innføringen av masseproduserte båter basert på plast og glassfiber.
Den tyrkiske kayik
Ordet «caïque» var brukt som et allment begrep på mindre farkoster uansett båttype i Det ottomanske riket og senere Tyrkia. Begrepet ble også tatt i bruk omkring en egne båttype med åredrift mest for transportformål på Bosporosstredet, som med skarpe og noenlunde like stevner var mulig å ro i begge retninger.
Noen av de meste elegante rofartøyene som eksisterte, var de ottomanske sultanenes privatbåtene med voldsomme og forgylte ornamenter samt et lite overbygg utformet som en paviljong oppå akterenden som hevet seg litt oppover. Moderne rekonstruksjoner av disse oppsiktsvekkende rofartøyene for turistvirksomhet hadde blitt bygget og satt i bruk i Istanbul for arrangerte tur på sjøsiden av storbyen.
Åsefjorden
Åsefjorden er en fjord i Ålesund og Sula kommuner i Møre og Romsdal. Den ligger mellom Åsestranda i nord og øyene Humla og Tørla i sør.
Fjorden er en østlig fortsettelse av Borgundfjorden og Heissafjorden. Den har innløp mellom Bogneset i nord og Fransholmen i sør, og strekker seg østover til Spjelkavik og Blindheims-Breivika. Fiskarstranda ligger på sørsiden av fjorden, sør for Humla. Fjorden har en største dybde på 87 meter.
Helt sørøst i fjorden ligger Vegsundet som går over til Flisfjorden på den andre siden, en liten sidefjord av Storfjorden.
Solveig Ramnæs
Solveig Ramnæs (født 6. april 1892 i Kristiania, død 3. april 1977 i Arendal) var en norsk billedkunstner, bosatt på Eydehavn i Arendal kommune. Hun var mest kjent for sine pasteller i et figurativt formspråk, ofte stilleben med blomstermotiver og landskaper.
Ramnæs ble utdannet ved Statens kunstakademi i Oslo 1931-1932 under ledelse av Jean Heiberg og Georg Jacobsen. Hun deltok fem ganger på Høstutstillingen, 1928,1930, 1933, 1935 og 1937. I 1932 deltok hun på Bildende Kunstnerinners utstilling ved Blomqvists kunsthandel i Oslo.
Hun har fått en vei oppkalt etter seg på Eydehavn, en 100 meter lang vei som bærer navnet Solveig Ramnæs vei.
Komorene under OL
Komorene deltok første gang i olympiske leker under Sommer-OL 1996 i Atlanta og har siden deltatt i samtlige påfølgende sommerleker. De har aldri deltatt i vinterlekene. Komorene har aldri vunnet noen medalje.
Langsua
Langsua er fjellområdet mellom Valdres og Gausdal. Det samme området blir også omtalt som «Huldreheimen», «Jotunheimens forgård» og «Gausdal vestfjell». Langsua nasjonalpark ligger i dette området, og ble opprettet i 2011 gjennom en betydelig utvidelse av Ormtjernkampen nasjonalpark.
Området rommer granskoger og furumoer, bjørkelier og steinflyer, topper og tinder, og strekker seg fra Synnfjell i sør til Sjodalen og Valdresflya i nord. Området har vært befolket og utnyttet siden steinalderen og det finnes helleristninger og dyregraver flere steder. Foruten jakt og fiske har det vært drevet utvinning av myrmalm og tjære i stor skala.
Huldreheimen har flere åpne buer til benyttelse, samt turistforeningens betjente hytte Liomseter turisthytte.
I 2005 arrangerte DNT Oslo og Omegn i samarbeid med NRK Hedmark og Oppland en navnekonkurransen for området. Målet var å finne et bedre navn på fjellområdet, som til da ble omtalt som Gausdal Vestfjell. Dette navnet var ikke like godt mottatt av befolkningen i Skåbu og Valdres. Ca. 300 navneforslag kom inn. Av disse gikk 5 til finalen, der Huldreheimen gikk helt til topps. DNT brukte Huldreheimen som navnet på området i en periode, men sluttet seg i 2015 til å bruke navnet Langsua. Statens kartverk har også lagt inn Langsua som det offisielle navnet på fjellområdet.
Paul Jewell
Paul Steven Jewell (født 28. september 1964 i Liverpool, England) er en tidligere engelsk fotballspiller og senere fotballmanager. Jewell spilte for fire engelske fotballklubber i årene 1982 til 1998, og han har siden 1998 vært manager for fire engelske fotballklubber, blant annet for Ipswich Town.
Biografi
Han har vært manager i Bradford, Sheffield Wednesday, Wigan Athletic og nå Derby County. Jewell tok Bradford fra første divisjon og til Premier League i 1999. I Premier League slo de Liverpool i siste serierunde og laget beholdt plassen, men Jewell valgte likevel å gå til Sheffield Wednesday. Etter en sesong i Wednesday, gikk turen til Wigan. Den gang lå laget i Football League Two. I sin andre sesong i klubben rykket de opp til Football League One. I sesongen 2004/05 rykket Wigan for aller første gang opp i den øverste divisjonen. I deres første kamp i Premier League tapte dem 0–1 hjemme mot Chelsea. Da ble målet scoret på overtid av Hernan Crespo. Jewell førte laget til Ligacupfinalen i 2005 mot Manchester United der det ble stortap (0–4), men til tross for det, så hadde Wigan gjort en strålende debut på øverste nivå.
Jewell trakk seg som manager i Wigan 14. mai 2007, dagen etter at laget hadde reddet plassen i ligaen.
Etter at Derby County tapte 0–1 for Ipswich 28. desember 2008 trakk Paul Jewell seg som manager for klubben. Det var kamp nummer 50 for Jewell som manager for Derby. I en pressemelding fra klubben sto det: «''Paul har tatt beslutningen om å forlate klubben fordi han mener det tjener til klubbens beste. Det er med stor motvillighet at vi har godtatt avgjørelsen. Derby vil benytte anledningen til å takke Paul Jewell for innsatsen.''»
Frihet (album)
Frihet er et musikkalbum med Jenny Jenssen, utgitt den 26. juni 2006.
Tenk om …
Tenk om ... er et musikkalbum med Marit Mathiesen, utgitt i 1980. Dette er hennes debutalbum. Albumet lå 13 uker på VG-lista og endte med 21.-plass som beste plassering.
20 år med Lars Kristoffersen
20 år med Lars Kristoffersen er et samlealbum med Rainbow og Lars Kristoffersen, utgitt i 2012. Albumet ble utgitt i forbindelse med feiringen av 20-årsjubileet for samarbeidet med Lars Kristoffersen.
Sølje Bergman
Sølje Kristina Høyland Bergman (født 9. mars 1975) er en norsk skuespiller.
Skuespiller og realitydeltager
Bergman har blant annet spilt i filmen Varg Veum – Din til døden og har også hatt mindre roller i en episode av The Sopranos og i Hotel Cæsar. I 2021 spilte hun en rolle i andre sesong av TV-serien Beforeigners.
I 2021 var Bergman deltager i en ny sesong av realitykonkurransen Farmen, og deretter i gameshowet Fangene på fortet.
Aktør i samfunnsdebatten
I tillegg til karrieren som skuespiller har hun gjort seg bemerket som talsperson for organisasjonen Tid for barn som kjemper for bedre økonomisk anerkjennelse av morsrollen.
Våren 2015 fikk Bergman stor medieoppmerksomhet da hun offentlig uttrykte vaksineskepsis. Hun hevdet blant annet at det er positivt for barn å gå gjennom barnesykdommer og at hun ikke ønsker at hennes barn skal «sprøytes fulle av kjemiske cocktailer». Påstandene har blitt møtt med kritikk fra medisinske eksperter og skuespillerkolleger.
Metroseksuell
Metroseksuell er en neologisme sammensatt av «metropolitan» og «heteroseksuell» som beskriver en mann (typisk i urbane miljøer etter det postindustrielle samfunn i kapitalistiske forbrukersamfunn) som bruker mye tid og penger på eget utseende.
I 1994 brukte den britiske journalisten Mark Simpson uttrykket i en artikkel for The Independent kalt «Here Come The Mirror Men». Det var en sammanslåing av ordene «metropol» og «heterosexuell». Ordet ble beskrevet om menn som var bosatt i metropoler (store byer),og som hadde begynt å ta til seg feminine sider, og som turte å vise det med interesse, og som til tider kunne være like motebevisste som kvinner. Det var ikke før fra 2001 at ordet kom i mer dagligdags anvendelser i ukeblader og i andre samtaler.
Bruken av ordet «sex» i metroseksualitet kan virke noe misvisende, da det ikke nødvendigvis beskriver noen seksuell legning, snarere en beskrivelse av en livsstil. Noen ganger brukes ordet retroseksuell som motpol til dette ordet. Retroseksuell signalerer en konservativ innstilling til mote og trender.
Perama (skip)
Perama var en seilskipstype på østlige del av Egeerhavet langs den anatolianske kysten mot Khíos som mellomtunge fraktfartøyer som eksistert helt inn i 1900-tallet i sjøfartnasjonen Hellas. Skipet med et åpent dekk tradisjonelt var på mellom 50 og 60 engelsk fot i lengde. Stedet for båttypens opprinnelsen er sagt å være øya Syros.
Seilskipet normalt har hatt en lastekapasitet på mellom 50 og 100 tonn og egne rigging kalt «goleta-briki» (brigg-skonnert) med forskjellige seil, men mest vanlig var det to luggerseil eller gaffelseil, og den fremste masten var lavere enn den bakerste masten. I likhet med de mindre caique båtene som gikk under den greske betegnelsen kaiki har denne skipstypen også skarpe ender og utfallende skrogssider som rettet seg opp mot relingen.
Men Peramaen skilte seg ut ved å ha en rett forstevn med stor spring og oppgående hekk mot akterstevnen, dertil beholdte de elegante linjene i skroget uten noe avbrytning. Som andre seilfarkoster uansett størrelse hadde peramaen også skvettganger langs dekket med åpninger nederst av stor størrelse.
Romania under EM i svømmesport 2012
Romania deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Alexander Molerio
Alexander Molerio (født 1991) er en cubansk skytter som konkurrerer i rifleskyting. Han vant blant annet den amerikanske kvalifiseringen til Sommer-OL 2016, og er dermed kvalifisert til lekene.
Sigurd Halling
Sigurd Halling var sønn av daværende sogneprest i Lom Honoratus Halling (1819–86) og Marie Henrikke Bomhoff (1837–1907). Fra 1847 var faren kapellan ved Gamle Aker kirke, hvor han ble kjent med arbeiderklassens vanskelige kår i fabrikkstrøkene langs Akerselva. Han forfektet en arbeidersak på kristen-konservativt grunnlag og grunnla i 1850 Samfundet paa Enerhougen som et mottrekk mot Marcus Thranes sosialistiske arbeiderforeninger. Marie Halling var søster til sentralbanksjef Karl Gether Bomhoff (1842–1925), hvis datter Haldis Bomhoff (1885–1963), se Eckhoff) var Kong Olav Vs første lærerinne og også tilsatt på Halling skole. I 1896 giftet Sigurd Halling seg med Lagertha Grøntvedt (1865–1937), datter av Lars Grøntvedt (1827–81) og Anna Marie Ottilie Mellbye (1839–1923). Sigurd var bror til Marie Halling (1877–1965), som var mor til veversken Else Halling (1899–1987).
Etter examen artium fra Otto Anderssens privatskole i 1886 studerte Sigurd Halling teologi ved Det Kongelige Frederiks Universitet, hvor han ble cand.theol. i 1892. Allerede i studietiden var han lærer ved Nordstrand skole frem til 1898, deretter lærer ved Otto Anderssens skole, fra 1903 medeier. Imens fortsatte han studiene og tok i 1903 språklig-historisk embetseksamen, og han gjennomførte fire studieopphold i Tyskland for videreutdannelse i pedagogikk. Anderssens skole i Uranienborgveien 7 brant i 1909, og Otto Anderssen ble da professor ved Pedagogisk seminar. Sigurd Halling ble eneeier og slo skolen sammen med Conradi pikeskole, som han i 1907 hadde overtatt under navnet Hallings pikeskole. Fra 1909 kunne han drive Hallings skole for den høiere utdannelse av både piger og gutter. Blant andre var Per Aabel elev her.
Det var her den fremtidige kong Olav V begynte i 1913 med Sigurd Halling som privatlærer. Da han tok examen artium i 1921, ble Halling utnevnt til ridder av St. Olavs Orden av 1. klasse. Han redigerte i 1929 en bok om kronprinsen som skulle gifte seg, og han bidro selv med flere dikt om kongefamilien. Halling skole opphørte som gymnasium i 1928, men fortsatte som forskole og middelskole til 1936. Da gikk Halling av som bestyrer, og skolen ble overtatt av Oslo kommune og drevet videre som kommunal høyere skole til 1941.
Halling drev flere utdanninger for kvinner, Akademi for kvinner (1895–1925), Sproglig-historisk lærerinneseminar (1903–13), Sprogskole for damer (1929) og Sekretær- og journalistskole for damer (1933).
Liste over kulturminner i Lærdal
Liste over kulturminner i Lærdal er en oversikt over fredede og/eller bevaringsverdige bygninger og elementer i Lærdal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Aethiaratrogus
Levevis
Slekten er funnet i tørre fjellområder. Forøvrig er ingenting kjent om biologien deres.
Utbredelse
Slekten er utbredt i Etiopia og Jemen.
Sandkatt
Sandkatt (Felis margarita) er et lite rovpattedyr i kattefamilien og inngår i tamkattlinjen. Den lever i områder med sand- og steinørken i Nord-Afrika og Sørvest-Asia. Sandkattens nærmeste slektning er ifølge Driscoll et al. (2007) afrikansk villkatt (F. lybica). Arten har 19 kromosompar. To underarter anerkjennes.
Biologi
Sandkatten er småvokst og typisk mindre enn tamkatter. Hannene har en kroppslengde rundt 42–57 cm, mens hunnene typisk måler 39–48 cm. I tillegg kommer halen med cirka 22–35 cm. Hanner veier normalt 2–2,85 kg, mens hunner i snitt veier 1,6–1,8 kg. Det er litt størrelsesforskjell mellom de to underartene, i det den afrikanske underarten blir noe mindre enn den asiatiske.
Pelsen varierer fra sandfarget til mer grågul og har mørke markeringsstriper øverst på framlemmene og på på oversiden og ytre del av halen. Den afrikanske sandkatten (nominatformen) skiller seg fra den asiatiske gjennom å ha litt klarere og gulere utfarging. Ungdyr har mer synlige markeringsstriper på tvers av ryggen og nedover flankene en fullvoksne individer. Behåringen er to-lags og myk, med tett underull og tettvoksende dekkhår. Dette gjør at sandkatten ser større ut enn den virkelig er.
Hodet virker forholdsvis bredt, siden ørene er bredt ansatt og har meget bred base. De er middels lange og ender i spisser, og ørene kan vris i alle retninger. Dette gir den en meget skarp hørsel, desto mer fordi også det indre øret er større enn vanlig hos så små katter. Derfor kan den blant annet høre gnagere i gangene deres, i tillegg til at den lettere kan krype gjennom trange ganger og hulrom ved å legge ørene bakover. De store ørene bidrar kanskje også til å øke fordampningen og forhindre at den blir overopphetet.
Sandkattens farligste fiende er mennesket – ikke bare ved fangst og ved å ødelegge habitater, men også ved å føre med seg eller etterlate tamme eller forvillede katter og hunder. Andre fiender er blant annet sjakaler, slanger og rovfugler. Utenom paringstiden er sandkatten solitær (enslig), men den forsvarer ikke eget territorium.
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson et al. (2006).
Tidligere regnet man med fire underarter til sandkatt, men det ser ut til at forskjellene for to av dem kan ha vært mest kliniske. Nyere forskning foreslå derfor, at de to rasene harrisoni (Den arabiske halvøy og Sinaiørkenen) og scheffeli (Nushkiørkenen i Pakistan) skal inkluderes i asiatisk sandkatt. Ytterligere fylogeografiske studier er imidlertid nødvendig for å avklare spørsmålet om underarter.
Else Frölich
Else Frölich (født Thaulow 31. august 1880 i Vestre Aker, død 15. september 1960 i København) var en norsk-dansk skuespiller og sanger.
Bakgrunn
Hun var datter av den norske maleren Frits Thaulow (1847-1906) og danske Ingeborg Charlotte Gad. Tre år gammel flyttet Frölich med moren til Danmark. Ungdomsårene bodde hun i Paris, hvor hun studerte sang. I 1903 giftet Else Frölich seg med den danske operasangeren Louis de la Cruz Frölich (1872-1948). De opptrådte sammen både i Paris og i de skandinaviske landene, men ble senere skilt.
Karriere
Else Frölich debuterte hos Bjørn Bjørnson på Nationaltheatret i Kristiania 4. april 1907 i tittelrollen i Franz Lehars Den glade enke. Den ble hennes gjennombrudd som operetteskuespiller. I 1908 fikk Frölich en stormende suksess med Dollarprinsessen i samspill med Poul Reumert på Det Ny Teater i København.
Sammen med ektemannen og Lau Lauritzen sr. skrev Frölich manuset til filmen Luksuschaufføren (1918). I 1919 fødte hun en sønn, den senere filmkomedieprodusenten Henrik Thaulow Sandberg (1919–1993). Frölich fikk kinobevilling til Merry Biografteater i 1934 og drev den med sønnen som inspektør. I 1960 ble hun begravet i København.
Aubracfe
Historie og utbredelse
Rundt 1940 var utbredelsen av rasen på det høyeste, med 380 000 registrerte dyr over 6 måneder. Imidlertid ble rasen mindre populær etter andre verdenskrig. I 2007 var det 37 000 registrerte dyr.
Kjennetegn
Aubrac er primært en kjøttrase, men melken brukes også til å lage ost. Rasen er hornet og lys av farge. Dyrene er middels store, høyde og vekt er 140cm/130 cm og 900kg/600 kg for okser og kyr.
Pajala
Pajala (nordsamisk: Bájil) er et tettsted ved Torneälven i Norrbottens län i landskapet Norrbotten i Sverige. Det er Pajala kommunes administrasjonssenter. I 2010 hadde tettstedet 1 958 innbyggere.
Historie
Presten og botanikeren Lars Levi Læstadius, som er mest kjent som mannen bak læstadianismen, bodde og arbeidet i Pajala på midten av 1800-tallet.
Ved en feil ble Pajala bombet av sovjetiske fly under vinterkrigen våren 1940, men ingen mennesker omkom. Det ble sluppet 134 bomber, seks bygninger brant ned. Bare to personer pådro seg mindre skader. Sovjetiske offiserer inspiserte senere skadene, og Sovjetunionen betalte erstatning for skadene.
Litteratur om Pajala
Handlingen i Mikael Niemis bok Populærmusikk fra Vittula utspiller seg hovedsakelig i Pajala. Vittula, egentlig Vittulajänkkä («Fittemyra»), er et folkelig navn på et villaområde i Pajala.
En annen skildring fra Pajala av samme forfatter er boka Mannen som dog som en lax. I denne kriminalromanen belyser forfatteren blant annet situasjonen til tornedalsfinsk (meänkieli) i dagens Pajala.
I Niemis roman «Koka björn» foregår handlinga i Pajala på 1850-tallet. Persongalleriet består av både oppdiktede personer og historiske personer, og deler av handlinga baserer seg på virkelige hendelser. Blant hovedpersonene finner vi den kjente predikanten Lars Levi Læstadius, som i romanen opptrer som detektiv og løser en mordgåte.
Diverse
Geologiske undersøkelser gjort i traktene rundt Pajala har vist større forekomster av ulike slags utvinnbare mineraler som kobber og jern. Dette har ført til drøftinger om en eventuell ny jernbane til Skibotn i Norge, med tanke på en isfri utskipning derfra, alternativt en bane til Gällivare med tanke på utskipning fra Narvik eller direkte til Luleå.
Salaam Bombay!
Salaam Bombay! er en indisk dramafilm fra 1988, regissert av Mira Nair. Filmen skildrer et gatebarnmiljø i India og har vunnet flere priser, blant annet publikumsprisen og Caméra d'Or i Cannes i 1988. Den ble også nominert til Oscar for beste fremmedspråklige film i 1989.
Dagbladet og Aftenposten gav den terningkast fem, mens VG gav den tre. Avisa The New York Times la den til sin liste over de «The New York Times Guide to the Best 1,000 Movies Ever Made».
Den ble produsert med finansiell støtte fra både indiske, franske og britiske filmselskaper.
Handling
Filmen omhandler gutten Krishna som på egen hånd må dra til Bombay for å søke seg arbeid. Her blir han grovt utnyttet, men knytter også nære vennskap. Krishna kommer etter hvert ut på en kriminell løpebane sammen med den voksne kameraten Chillum. Krishna og Chillum begynner å jobbe for Baba, som driver et bordell og en narkotika-ring. Miljøet som her skildres er svært rått og inkluderer blant annet barneprostitusjon.
Tamburin
Tamburin er et rytmeinstrument som ligner litt på en tromme, men som har noen små cymbaler på sidene. Disse lager en raslende bjelleklang. Tamburinen finnes med eller uten skinn og blir brukt til å slå på og å riste med, og den finnes i ulike størrelser. Den passer til rytmisk akkompagnement og improvisasjon.
Instrumentet er omtalt i Det gamle testamente i Bibelen. Oversettelsene varierer noe, men i den engelske oversettelsen er tambourine omtalt 16 ulike steder. En av oversettelsene til norsk er håndtromme om det samme instrumentet, for eksempel i Salme 81, 3, hvor det heter: ''La sangen stige og håndtrommer lyde til vakre toner fra lyre og harpe!''
Flisfjorden
Flisfjorden er en liten fjordarm på nordsiden av Storfjorden, langs grensa mellom Ålesund og Sula kommuner i Møre og Romsdal. Fjorden er bare 1,7 kilometer lang og strekker seg nordover til Vegsundet, som går vestover til bunnen av Åsefjorden. Fjorden har innløp ved Flisnesholmen, som ligger midt mellom Flisneset i øst og Kvasneset i vest. Boligfeltet Myrland ligger innerst i fjorden.
Tamburin
Eksterne lenker
الدفّ खँजड़ी
Ole Larsen Huseby
Ole Larsen Huseby, også skrevet Husbye og Husby, (født 15. desember 1836 i Buvika i Sør-Trøndelag, død 24. november 1892 samme sted) var en norsk gårdbruker, lensmann og ordfører i Buvik herred 1864–1871 og 1876–1883.
Han var gårdbruker på Husby i Buvika. Da han døde i 1892, ble gården og lensmannsombudet overtatt av hans sønn, Erik Olsen Huseby.
Oreolyce
Utseende
Middelsstore blåvinger. Hannens overside er blekt gråblå til hvit med svarte vingespisser. Undersiden er lysgrå med små, svarte flekker. Bakvingene er uten stjerter.
Utbredelse
Slekten er utbredt i Sørøst-Asia, fra Pakistan i vest til Java i øst, også i Himalaya.
Disippelen
Disippelen (originaltittel: Учени́к) er en russisk film fra 2016, regissert av Kirill Serebrennikov.
RMS «Laconia» (1921)
RMS «Laconia» var et havgående passasjerskip som ble bygd i 1921 av Swan Hunter & Wigham Richardson-verftet for rederiet Cunard Line. Skipet, som var etterfølgeren til rederiets første «Laconia», gikk i rute mellom Liverpool, Boston og New York.
Disippelen
Handling
Veniamin Juzjin, med kallenavnet Venja, er en tenåring på videregående skole i en forstad. Moren hans er en hardtarbeidende aleneforsørger som har tre jobber, for å betale sin eneste sønns utdannelse og bo i deres beskjedne leilighet. Venja leser Bibelen selektivt og intenst, for å søke veiledning og trøst som svar på sin endrede familie-forhold. Etter å ha sett de kvinnelige klassekameratene sine iført bikini til kroppsøving på skolen, begynner Venja med en tirade av høylytt, påtrengende lesing av bibelske sitater om kyskhet og moral.
RMS «Laconia» (1921)
I januar 1923 begynte «Laconia» på sin første jordomseiling, som varte i 130 dager og hadde 22 anløpshavner. Den 8. september 1925 kolliderte skipet i Atlanterhavet med den britiske skonnerten «Lucia P. Dow», og den 24. september 1934 kolliderte «Laconia» med det amerikanske lasteskipet «Pan Royal».
Disippelen
Handling
En av Venjas klassekamerater virker tiltrukket av dette moralske kallet, og blir venn med den tilsynelatende ellers venneløse Venja. Senere i uken skal en biologi-lærer på videregående skole demonstrere for klassen ansvarlig bruk av kondomer for sikker sex. Men Venja ser på denne demonstrasjonen som skamløs og moralsk korrupt, og bruker igjen sine favoritt-sitater fra Bibelen. Saker blir ytterligere komplisert når biologi-læreren protester til administrasjonen om at Venja slipper unna med hans nidkjære lesninger av Bibelen i klasserommet, som hun ser på som forstyrrende for de andre studentene og for undervisningen hennes.
I mellomtiden forsøker Venjas venn å kysse ham, men Venja griper en tung stein og slår klassekameraten tll døde med den. Deretter går han tilbake til skolen, og etterlater den døde kroppen ved kysten. Ved skolen innkaller biologi-læreren il en konferanse på rektors kontor, for å formalisere klagen hennes mot Venja. Venja blir innkalt for å delta på den formelle behandlingen av klagen. Men Venja anklager plutselig biologi-læreren for å ha fått Venja til å kle av seg, og ta på kjønnsorganene hans. Biologi-læreren får deretter sparken på stedet.
RMS «Laconia» (1921)
Hartenstein og to andre tyske ubåter, U506 og U507, samt en italiensk ubåt som hadde kommet til, fortsatte letingen etter overlevende i tre dager. På den tredje dagen ble de angrepet av et amerikansk B24 bombefly. Dette til tross for radiomeldingen som var sendt ut og at ubåtene hadde flere hundre overlevende om bord og på dekk. På grunn av angrepene måtte ubåtene kutte linene til livbåtene de hadde på slep og dykke umiddelbart. De amerikanske bombene bommet på ubåten som ble angrepet, men traff en livbåt hvor samtlige ble drept. Noe senere ble de overlevende plukket opp av franske skip.
Denne episoden førte til at de tyske ubåtene fikk ordre om ikke på noen måte hjelpe overlevende fra skip de senket. Dette var til da blitt gjort ved mange anledninger.
Sky1
Sky1 (Internasjonalt kjent under navnet Sky Channel) er en britisk TV-kanal som er en del av British Sky Broadcasting. Kanalen startet sine sendinger den 26. april 1982 som Satellite Television, men endret raskt navn til Sky Channel. På 1980-tallet var den tilgjengelig via kabel i en rekke land i Europa. De hadde mange programmer med popmusikk og hadde en forholdsvis ungdommelig profil. Programmene med Pat Sharp var spesielt populære. Kanalen hadde sin storhetstid på 1980-tallet.
Sky Channel var den fjerde riksdekkende TV-kanalen som så dagens lys i Storbritannia (etter BBC One, ITV og BBC Two).
Johanna-Tesch-Platz bybanestasjon
Johanna-Tesch-Platz er en stasjon på Frankfurts undergrunnsbane. Stasjonen har en tredje, lavere plattform i for å kunne betjene trikk.
Liste over sogn i Stavanger bispedømme
Dette er en liste over sogn i Stavanger bispedømme.
Liste over ordførere i Alvdal
Dette er en liste over Alvdals ordførere fra 1864 til 2019.
Molot
Molot (originaltittel: Молот) er en russisk film fra 2016, regissert av Nurbek Egen.
Handling
Victor som går under kallenavnet «Hammer» er en Mixed martial arts-mester med en verdenstittel-kamp foran seg.
En dag blir Hammer skadet, men han er fremdeles fast bestemt på å vinne den neste viktige kampen. Victor vet ikke at gangsteren Shark ikke vil la seg stoppe av noe, for å sørge for at Victor kommer til å tape.
El 8
El 8 er betegnelsen for en type norskbygde elektriske lokomotiver. El 8 ble bygget i 16 eksemplarer for Norges Statsbaner i perioden 1940–1949. Hovedleverandører var Skøyenbedriftene Thunes mekaniske verksted og NEBB. Forbildet var det større og hurtigere, tyske ekspresstogloket E 18 (senere kalt 118), levert til Deutsche Reichsbahn fra 1935. Også El 8 var hurtig etter norske forhold, men hadde ikke boggi, noe som medførte stiv og urolig gange i krappe kurver og på dårlige spor. Strekningen Asker–Drammen ble modernisert i 1973, med blant annet Liersåstunnelen, og i 1980-årene ble skinnegangen mange steder helsveiset og utbedret, men da var de aldrende El 8-lokene på vei ut.
I begynnelsen gikk El 8 på den nyelektrifiserte Østfoldbanens vestre linje, men ble etterhvert overført til Vestbanenettet med utgangspunkt fra Oslo Vestbanestasjon. I mange år gikk lokomotivene fast på Sørlandsbanen, hvor de ennå i 1980 gikk i noen av ekspresstogene. Det ble også brukt på Vestfoldbanen og Bratsbergbanen. Den siste oppgaven i vanlige tog var i kalkkjøring på Brevikbanen. I 1981 ble det første lokomotivet i serien utrangert (nummer 2054 fra 1940), etter å ha gått 4,9 millioner kilometer. De øvrige lokomotivene ble suksessivt utrangert fram til 1988. Lokomotiv nummer 8.2060 er bevart, og står utstilt på Norsk jernbanemuseum på Hamar.
Africa Star
Utforming
Africa Star er utformet som en stjerne med seks tagger og er laget av bronse. Forsiden har en midtmedaljong som viser kong Georg VIs kronede monogram omgitt av en bord med innskriften «THE AFRICA STAR». Baksiden er slett, men kan i noen tilfeller ha mottagerens navn inngravert.
Medaljen er opphengt i et bånd der den sandgule fargen symboliserer ørkenen. Den brede røde midtstripen står for British Army, mens de smalere stripene i mørk blått og lyst blått representerer Royal Navy og Royal Air Force.
Båndet kan være utstyrt med spenner. Tjeneste i 1. armé og 8. armé kvalifiserte til båndspenne med innskriftene «1ST ARMY» eller «8TH ARMY». Tilsvarende kunne tjenestegjørende ved hovedkvarteret for 18. armégruppe kvalifisere seg for båndspennen «NORTH AFRICA 1942–43». På båndstripen ble spennene indikert ved enkeltstående arabiske tall eller med en rosett.
Tildelingskriterier
Medaljen ble tildelt personell, først og fremst fra hæren, som mellom 10. juni 1940 og 12. mai 1943 hadde minst én dags tjeneste i Egypt, Libya og Tunis, samt Etiopia, Eritrea, Italiensk Somaliland, Sudan og Kenya, men også på Malta. Personell i flåten, som tjenestegjorde i Middelhavet eller i havn i Nord-Afrika med Egypt og Malta gjorde seg også fortjent til medaljen. Tjenestegjørende i Flyvåpenet, som opererte over eller landet i Nord-Afrika ble også tildelt Africa Star. Tjeneste i Vest-Afrika og på Madagaskar kvalifiserte ikke til medaljen.
I tillegg til personell fra Storbritannia og Samveldet, ble Africa Star også tildelt alliert personell. Medaljen ble også tildelt nordmenn.
Spathopygus
Spathopygus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Savolax
Savolax (Savolaks, finsk: Savo) er et historisk landskap i Finland. I dag er det landskapene Norra Savolax og Södra Savolax, samt deler av Norra Karelen som dekker det området som en gang var Savolax.
Spathopygus
Utseende
En ganske stor, lang og slank, mørkbrun trebukk. Antennene er noe lengre enn kroppen hos hannen, noe kortere hos hunnen. Pronotum er avrundet firkantet. Dekkvingene er parallellsidige.
Congregatio Immaculati Cordis Mariae
Congregatio Immaculati Cordis Mariae, C.I.C.M., er en katolsk mannlig misjonskongregasjon.
Savolax
Området var opprinnelsen for skogfinner som utvandret til Norge på 1600-tallet.
Spathopygus
Utbredelse
Slekten er utbredt i det sørlige Argentina.
Congregatio Immaculati Cordis Mariae
Kongregasjonen ble opprettet i Scheut, en forstad til Brussel i Belgia i 1862, av den belgiske sekularpresten Theophiel Verbist. Den endelige pavelige anerkjennelse ble gitt av pave Leo XIII den 20. juli 1900. Den offisielle kirkelige ordenskarakteristikk viser til en spiritualitet der en særlig andakt til Marias uplettede unnfangelse står sterkt.
I hovedfeltet for apostolatet stod fra begynnelsen av misjonen i Det store Qingriket (Kina). Senere tilkom misjonsoppdrag mange andre steder i verden. Kongregasjonen vokste seg raskt sterk.
Hui Zicheng
Hui Zicheng (født 1989) er en kinesisk skytter som konkurrerer i rifleskyting. Han har ingen større internasjonale meritter, men vant blant annet et verdenscupstevne i 2015.
Johannes Eckhoff
Johannes Nicolai Eckhoff (født 26. april 1919 i Oslo, død 26. oktober 2007 i Spania) var en prisbelønt norsk skuespiller.
Familie og skolegang
Han tilhørte slekten Eckhoff. Hans far døde tidlig, noe som førte til at hele familien falt fra hverandre. Johannes Nicolai Eckhoff ble derfor plassert i et tysk kloster. Etter noen år der gikk han på barneskole på Lillehammer.
Skuespillerkarriere
I perioden 1936-1939 gikk han på teaterskole i Frankfurt am Main. Han debuterte i 1939 på Trøndelag Teater, og var under den andre verdenskrig ved Centralteatret, samtidig som han var aktiv i motstandskampen. Etter krigen fikk han roller i krigsfilmene Englandsfarere (1946) og Kampen om tungtvannet (1948).
Deretter var han ved Riksteatret fra 1950 til 1985. Hans første rolle på Riksteatret var i Jeppe på Bjerget, senere spilte han brilleslange i en sceneversjon av Rudyard Kiplings bok om Mowgli. Han spilte også i oppsetninger ved Det Nye Teater og Seniorteatret. I Stompa-hørespillene på radio ga han stemme til rollefiguren «Nøtterø», og han medvirket også i Fjernsynsteatrets oppsetninger.
Eckhoff var en hyppig brukt oppleser for NRK radio, spesielt for Barnetimen. Han spilte «butikkeier Aksel Hagen» i NRKs populære Barne-TV-serie Lillys butikk. Han hadde også en liten rolle i Brødrene Dal og spektralsteinene, som «Snorre Sprett».
Eckhoff var prisbelønt for sitt humanitære arbeid; han hadde over to tusen gjestespill ved norske fengsler og institusjoner.
Irene Karlsen
Irene Karlsen (født 11. mars 1936) er en norsk tidligere bueskytter som representerte Tønsberg og Omegn Bueskyttere.
Hun vant 8 NM-gull og 11 NM-medaljer i perioden 1966–1976.
Peradeniidae
Peradeniidae er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter bare to kjente, nålevende arter fra Australia, dessuten kjenner man én fossil art. Ingenting er kjent om biologien deres. Man antar at de kan være nærmest beslektet med familien Heloridae.
Utseende
Middelsstore (4 – 8 mm), slanke, svarte veps. De kjennes lettest på de veldig oppsvulmede bak-leggene. Hele dyret er blankt svart, tynt kledt med fine, lyse, korte hår. Hodet er middels stort, bredere enn langt, med store, nyreformede fasettøyne og tre punktøyne (ocelli) i pannen. Forkroppen (torax) er forholdsvis kort og høy. For- og mellom-beina er korte og spinkle, bakbeina derimot svært kraftige. Baklårene er noe fortykkede, bak-leggene svært kraftige og kølleformede, føttene derimot ganske slanke. Vingene er velutviklede, litt røykfargede med svart forkant og tydelig, men ikke spesielt stort, svart vingemerke. Årenettet er noe redusert. Bakkroppen (gaster) er festet til frokroppen med en lang "stilk" (petiolus), denne er tydelig lenger enn hoved-delen av bakkroppen, som er dråpeformet.
Levevis
Peradeniidene er tilsynelatende svært sjeldne, og praktisk talt ingenting er kjent om biologien deres. Gruppen ble ikke oppdaget før i 1985. De fleste kjente eksemplarene er innsamlet om vinteren.
NRK Tegnspråk
NRK Tegnspråk er en norsk TV-kanal for hørselshemmede drevet av NRK siden 2001.
Kanalen ble opprettet og lansert høsten 2001, og sender noen av NRK1s programmer tolket på tegnspråk, deriblant Dagsrevyen og Barne-TV. Enkelte programmer på NRK2, NRK Super og NRK3 blir også tolket. NRK Tegnspråk er en digital kanal og de fleste av deres sendinger ligger også tilgjengelig i NRK TV.
I starten sendte kanalen tolken i eget TV-bilde stående i midten med blå bakgrunn sammen med lyden av programmet som ble tolket. Man måtte ha to TV-apparater eller ha TV som kunne dele skjermen i to for å se både tolken og det aktuelle programmet som ble tolket, POP-TV (picture on picture) eller PIP-TV (picture in picture). Fra Trygdeetaten kunne man få støtte på kr 2.000 til kjøp av TV samt et engangstilskudd på kr 395 til kjøp av kort (Visat - Canal Digital). Fra 2011 ble tolken og det tolkede programmet formidlet i én og samme sending, slik at seeren kunne se begge deler i samme TV-skjerm. Tolken stod fra da av til høyre i TV-bildet. I 2015 fikk kanalen sin egen logo, to hender som i tegnet 'tegnspråk'.
Fra 2001 og frem til 2010 var det primært bare Dagsrevyen, Sportsrevyen og Barne-TV som ble tolket på NRK Tegnspråk. Men fra 2010 begynte kanalen å tolke et bredere og større utvalg av ulike programmer.
Siri Antonsen er leder for kanalen, og kanalen har nå ca. 22 tolker. Det er som regel 3-4 tolker til stede under hver sending og tolken tolker i 10-15 minutter før de bytter. I helgene kan det være 2 tolker til stede under sending. Per 2016 ble NRK Tegnspråk sendt fra kl 18:00 når Barne-TV starter til kl 21:30 når Dagsrevyen 21 slutter.
Dinamoraza
Dinamoraza er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er endemisk for øyene Mauritius og Rodrigues nær Madagaskar.
Systematisk inndeling
Artene ble tidligere plassert i den store slekten Holotrichia.
Ledokol
Ledokol (originaltittel: Ледокол) er en russisk film fra 2016 regissert av Nikolaj Khomeriki.
Handling
Våren 1985: Isbryteren «Mikhail Somov» befinner seg utenfor kysten av Antarktis. Skipet mot et isfjell, og kaptein Petrov forsøker å iverksette tiltak for å unngå dette. Men kapteinens innsats forhindres når en passasjer og hund faller over bord. På grunn av denne redningsaksjonen klarer de ikke å unngå isfjellet, og skipet blir skadet.
En ny kaptein: Valentin Sevtsjenko, en mann med kompromissløs og dominerende makt, blir sendt til isbryteren med helikopter. Men den nye kapteinen havner umiddelbart i konfrontasjoner mot Andrej Petrov, og anklager sistnevnte for uorden.
Under kontroll av Sevtsjenko setter isbryteren seg fast i isen. Den nye kapteinens handlinger gjør atmosfæren på skipet enda verre enn tidligere. Flere sjømenn begynner å få slitne nerver, noe som provoserer frem konflikter blant mannskapet.
Nordiska Civilekonomförbundet
Nordiska Civilekonomförbundet (NCF) er et forbund av organisasjonene for siviløkonomer i Norden. Siviløkonomorganisasjonene i Sverige, Danmark, Norge, Island og Finland deltar, noe som gir NCF over 100 000 medlemmer.
Nicholas Stoller
Nicholas Stoller (født 19. mars 1976) er en engelsk-amerikansk manusforfatter og regissør. Han er mest kjent som regissør av komedien Dumpet av Sarah Marshall fra 2008.
Tilgodehavende hyre
Tilgodehavende hyre (TGH) ble beregnet og utbetalt i aktuell valuta ved ankomst til havn. Betydningen var at en ville ha utbetalt så mye som mulig av hyra uten å låne.
Uttrykket var aktuelt i den epoken hvor skip fikk lengre landligge ved lasting og lossing, og mannskapene kunne ta seg i land. Valutaen varierte med anløpsstedet, og ble ofte bare benevnt «gærninger» for at en skulle slippe å holde rede på navnene. Skillemynt ble da smågærninger.
Nematophylla
Nematophylla er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Gruppen er utbredt i Sørøst-Asia (Borneo og Sumatra).
Systematisk inndeling
Artene ble tidligere regnet til slekten Pentelia.
Sverre Kornmo
Sverre Kornmo (født 21. august 1898 i Solum (nå Skien), død 24. august 1982) var en norsk forfatter, predikant og pastor. Han var tilknyttet den norske pinsebevegelsen og hadde mange ulike verv innen kristne organisasjoner.
Sverre Kornmo vokste opp i Solum. Han ble døpt i 1915 og ble tillagt (medlem) i Evangeliehuset i Porsgrunn. Han ble tidlig engasjert i menighetens arbeide.
Sverre Kornmo var far til Morgan Kornmo og morfar til Jens Brun-Pedersen.
Pastor
Sverre Kornmo var pastor eller forstander i flere pinsemenigheter.
Bibliografi
Sverre Kornmo skrev flere bøker, artikler og kortere stykker i aviser og tidsskrift.
Underlydshastighet
Underlydshastighet vil si at noe beveger seg saktere enn lydens hastighet, det vil si under omtrent 340 meter pr sekund eller 1224 km/t. Lydens hastighet i luft varierer med trykk, temperatur og luftfuktighet.
Brukes blant annet på ammunisjon, da slik ammunisjon brukes til lyddempede våpen da de ikke lager smell når de bryter lydmuren.
Vanlige fly er konstruert for å gå med høy underlydshastighet, da dette gir mindre luftmotstand og dermed bedre drivstofføkonomi.
Christophe Le Mével
Christophe Le Mével (født 11. september 1980 i Lannion) er en fransk, tidligere profesjonell landeveissyklist. Han debuterte som proffsyklist i 2002 og syklet til og med 2008-sesongen for ProTour laget Crédit Agricole. Da laget ble lagt ned, gikk han over til Française des Jeux.
I 2005 vant han en etappe i Giro d'Italia, der han til slutt endte på 26.-plass. I 2009 endte han på en 10.-plass i Tour de France. Med det ble han den beste franskmannen i rittet foran sin lagkamerat i Française des Jeux Sandy Casar.
Khorosjij maltsjik
Handling
Historien skildrer seks dager fra livet til niende-klassingen Kolja Smirnov, som forelsker seg i sin egen lærer.
GE Vingmed Ultrasound
GE Vingmed Ultrasound er et firma som produserer ultralydapparater for hjerteavbildning (ekkokardiografi). Firmaet har ca. 240 ansatte og har hovedkontor i Horten. GE Vingmed Ultrasound var tildligere en del av General Electric gjennom selskapet GE Healthcare.I januar 2023, ble GE Healthcare skilt ut fra GE-konsernet og ble et enkeltsåtende selskap, GE HealthCare. Selskapet ble børsnotert på Nasdaq 4. januar 2023. Administrerende direktør i GE Vingmed Ultrasound er Dagfinn Sætre. GE Vingmed Ultrasound er idag verdensledende på utstyr for hjerteundersøkelser med ultralyd.
Historie
Vingmed har sin opprinnelse i firmaet Vingtor Radio Elektro AS som ble stiftet i Horten i 1946. Firmaet skiftet i 1959 navn til Vestfold Radio og i 1965 til Vingtor Electronics. Produktene var interkom og telefonutstyr til skip. I 1968 ble Vingmed AS dannet, og i 1972 startet klinisk og teknisk forskning på Doppler ultralyd. Det første produktet, Pulsed Echo Doppler Frequency (PEDOF), kom i 1979, og var et apparat for måling av blodstrømmer basert på dopplereffekten. I 1983 etablerte firmaet seg i USA som Vingmed Inc. Siv.Ing.Walter Selmer Knutsen ledet virksomheten som administrerende direktør fra 1970 til 1985. I 1985 ble firmaet splittet i Vingtor Marine AS og Vingmed Sound AS. Gründerne i Vingmed Sound var Arne Wøien og Kjell Arne Ingebrigtsen.
I juli 1988 ble Vingmed Sound kjøpt av det amerikanske selskapet Interspec. I 1990 overtok Sonotron, et datterselskap av Diasonics, som eiere, og Vingmed Sound Inc ble etablert med kontor i Salt Lake City. Sonotron betalte 17 millioner dollar (ca. 106 millioner kroner) i kjøpspris.
I 1994 skiftet firmaet navn til Diasonics Vingmed Ultrasound og ble samme år kjøpt opp av det israelske firmaet Elbit Medical Imaging Ltd.
Diasonics Vingmed Ultrasound ble i 1998 kjøpt opp av General Electric og endret da navn til GE Vingmed Ultrasound AS. Kjøpsprisen var på 228 millioner dollar (1,8 milliarder kroner). I forbindelse med oppkjøpet ble Anders Wold utnevnt til administrerende direktør i firmaet.
Priser
Vingmed har mottatt en rekke priser.
Smala Sussie
Smala Sussie er en svensk film fra 2003, regissert av Ulf Malmros. Filmen handler om en ung mann som vender tilbake til hjembyen sin for å finne sin savnede søster og hele historien rundt hva som skjedde med søsteren og alle karakterene rundt.
Handling
Erik (Rimeika) har bodd i Stockholm i tre år, men blir nødt til å dra tilbake til hjemstedet sitt i Värmland, med navnet Bruket, på grunn av at lillesøsteren hans, Sussie (Novotny), har forsvunnet. Erik finner raskt ut at mye har forandret seg hjemme siden han vokste opp der. Det er få som synes å bry seg om at Sussie er borte, og Erik aner at noe dramatisk har skjedd. Handlingen i filmen starter på slutten, og den handler om at Erik må fortelle alt som har skjedd til en politietterforsker som mistenker at det er han som har noe å gjøre med at søsteren har blitt borte. Inntrykket han hadde av den snille og uskyldige søsteren sin blir borte jo mer han graver for å oppklare mysteriet. Sussie viser seg å ha forandret seg til en dop-misbrukende rocke-groupie. Dette skjedde etter at hun begynte å tilbringe mye tid med Eriks gamle kamerat Pölsa, som etter en stund fører til at hun begynner å få medisiner fra de gamle på gamlehjemmet hvor hun jobber. I tillegg viser det seg at eieren av den lokale videobutikken, Gerd (Dahlman), er en stor kriminell som slipper unna med det meste ved å bestikke den lokale politimannen. Erik kaller henne den største doplangeren i byen og Sussie bruker henne for å få dekket hele behovet. Billy Davidson (Bergqvist), som er den eneste politimannen i byen er altså mer interessert i å skjule ulovlighetene som foregår der enn å oppklare dem. Dette kommer tydelig frem flere ganger i filmen.
Nyutgivelse
Ulf Malmros har solgt filmrettighetene til et amerikansk selskap. To år etter premieren i Sverige ble Smala Sussie gitt ut på DVD i USA. Det vurderes nå å lage en amerikansk nyutgivelse av filmen, som da trolig vil bli kalt Slim Susie.
El Ángel de la Independencia
El Ángel de la Independencia (Uavhengighetsengelen, offisielt Monumento a la Independencia) er et historisk monument som befinner seg i midten av en rundkjøring langs Paseo de la Reforma i Mexico by. Monumentet er en 36 meter høy søyle med en 6,7 meter høy skulptur av den greske seiersgudinna Nike på toppen. Skulpturen er av bronse, dekka med 24 karat gull, og veier 7 tonn.
Monumentet ble reist av president Porfirio Diaz i 1910, for å markere hundreårsjubileet for Mexicos uavhengighet. Den skulle opprinnelig stå på Plaza de la Constitución i det historiske sentrum, men ble til slutt plassert langs Paseo de la Reforma.
Arkitekten Antonio Rivas Mercado sto bak utforminga av skulpturen. Utforminga ble bestemt etter en konkurranse i 1877.
Knivbladfisker
Knivbladfisker er en familie beintungefisker. Det er små fisk som lever i fersk- eller brakkvann. De er avlange i form, og de uparede finnene løper langs hele kroppslengden, noe som gir dem et kniv-aktig utseende. Navnet knivbladfisker kan føre til forvirring med knivfiskene. Selv om de svømmer på en lignende måte, er ikke gruppene nært beslektet.
Knivbladfisker har spesialiserte svømmeblærer. Organet strekker seg gjennom kroppen og i noen tilfeller helt ut i finnene. Svømmeblæren kan absorbere oksygen fra luften. Den brukes også til å lage lyd.
Noen av de større artene, spesielt Chitala chitala, er matfisk og noen ganger akvariefisk.